OpenLLM-France/wikimedia huggingface dataset:
# Fontaines-Saint-Clair

Fontaines-Saint-Clair Frantziako udalerria da, Meuse departamenduan dagoena, Ekialde Handia eskualdean. 2013an 51 biztanle zituen.

## Demografia
### Biztanleria

2007an Fontaines-Saint-Clair udalerrian erroldatutako biztanleak 51 ziren. Familiak 25 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 13 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 46 etxebizitza zeuden, 24 familiaren etxebizitza nagusia ziren, 18 bigarren erresidentzia ziren eta 3 hutsik zeuden. 42 etxeak ziren eta 3 apartamentuak ziren. 24 etxebizitza nagusietatik 17 bere jabearen bizilekua ziren, 6 alokairuan okupaturik zeuden eta 1 doan lagata zegoen; 1ek gela bat zuen, 1ek bi zituen, 3 etxek hiru zituzten, 7 etxek lau zituzten eta 12 etxek bost zituzten. 17 etxek euren parking plaza propioa zuten azpian. 9 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Fontaines-Saint-Clair udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 12 | 75-79 | 0 |
| 0 | 70-74 | 4 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 4 | 40-44 | 0 |
| 4 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 4 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 28 ziren, horien artean 19 aktiboak ziren eta 9 inaktiboak ziren. 19 pertsona aktiboetatik 14 lanean zeuden (9 gizon eta 5 emakume) eta 4 langabezian zeuden (2 gizon eta 2 emakume). 9 pertsona inaktiboetatik 3 erretiraturik zeuden, 2 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2000. urtean Fontaines-Saint-Clair udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q724381
* Multimedia: Fontaines-Saint-Clair / Q724381
# Fontainebleauko basoa: goizean

Fontainebleauko basoa: Goizean (frantsesez: La Forêt de Fontainebleau: matin) Théodore Rousseauren olio-pintura bat da, 1849 eta 1851 artean osatua. Parisko Aretoan 1850etik 1851ra arte aurkeztu zen. Gaur egun Londresko Wallace Bilduman dago ikusgai. Gaiak goiza Fontainebleauko oihana irudikatzen du.Eguzkia indarrez ateratzen ari den argipean animaliek putzu batean ura edaten ari dira.

## Erreferentziak

* ↑ https://www.nga.gov/features/slideshows/in-the-forest-of-fontainebleau.html

## Kanpo estekak

* Datuak: Q88588366
# Fontainebleauko oihana

Fontainebleauko oihana (frantsesez: forêt de Fontainebleau) Frantziako baso lur garrantzitsua da, Paristik 60 kilometrora dagoena. 280 kilometro koadroko eremua du, eta Fontainebleauko barrutian dago nagusiki, Sena eta Marne departamenduaren hego-mendebaldeko zatian. Basoaren zatirik handiena Fontainebleau kantonamenduan dago, nahiz eta ingurua ondoko kantonamenduetarantz hedatzen den, baita urruneko mendebalderantz ere, aldameneko Essonne departamenduko Milly-la-Forêt hirirantz kasu. Bere barnean bi udalerri daude, Fontainebleau eta Avon hain zuzen ere.
Fontainebleauko basoa 25.000 hektareako mendigune eta zuhaizti garrantzitsu bat da, horietatik 21.600 hektarea gaur egun baso komunalean kudeatzen dituztelarik. A6 autobideak, RD6 eta RD7 errepideek eta Paris-Lyon trenbideak basoa zeharkatzen du.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Webgune ofiziala (Frantsesez)
* Datuak: Q1293678
* Multimedia: Forêt de Fontainebleau / Q1293678
# Fontainemore

Fontainemore Italiako udalerri bat da. Aostako Haranean kokatuta dago. 418 biztanle ditu, 31,71 kilometro koadroko azaleran banatuta.

## Mugakideak

Fontainemorek honako udalerri hauekin egiten du muga:
Biella Issime Pollone Andorno Micca Lillianes Sagliano Micca

## Kanpo estekak

* Datuak: Q35049
* Multimedia: Fontainemore / Q35049
# Fontainebleauko jauregia

Fontainebleauko jauregia (frantsesez: Château de Fontainebleau) Frantziako errege-jauregi bat da, Fontainebleau hirian dagoena.
XVI. mendeko hasieran Frantzisko I.a Frantziakoak eraikia, jauregia Frantziako monumenturik aipagarrienetako bat da, hala bere edertasunarengatik nola bertan izandako gertakizunengatik. Inguruan Fontainebleauko basoa du, erregeen antzinako ehiza-erreserba dena.
1981ean UNESCOk Gizateriaren ondare izendatu zuen.

## Galeria

* Cour d'Honneurren ezkerraldea
* Lorategiak
* Antzerkia, c. 1910
* Tronuaren gela, c. 1890-1900
* Napoleon I.aren logela, c. 1890-1900
* Marie Antoinetteren logela, c. 1890-1900
* Henrike II.a Frantziakoaren galeria, c. 1890-1900
* Liburutegia

## Kanpo estekak

* Datuak: Q201428
* Multimedia: Palace of Fontainebleau / Q201428
# Eskandinaviar eredua

Eskandinaviar eredua, Eskandinaviako herrialdeetan amankomunak diren gizarte eta politika praktika multzoak jasotzen duen izendapena da, orokorrean Danimarka, Norvegia eta Suedia, eta maiz baita Islandia eta Finlandia ere barne. Sozialdemokraziarekin lotu ohi da.
Ongizate-estatuaren eredutzat ere jotzen da, eta bere ezaugarri nagusia merkatu libreko ekonomia, eta oso ongi antolatutako gizarte segurantza, osasun eta hezkuntza sistema bat edukitzean datza.
# Eskandinaviar penintsula

Eskandinaviar penintsula edo Eskandinaviako penintsula Europako iparraldeko penintsula bat da, bere barnean hartzen dituena Norvegia, Suedia eta Finlandiaren iparraldearen zatirik handiena. Penintsularen izena Eskandinavia izenetik dator; kultura eta hizkuntza arloko eskualdea da Eskandinavia, eta Danimarka, Norvegia eta Suedia barne hartzen ditu.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q73169
* Multimedia: Scandinavia / Q73169
# Eskandio

Eskandioa, izenak dioen bezala, Eskandinavian aurkitutako elementu kimiko bat da. Honek Sc ikurra du eta bere zenbaki atomikoa 21 da. Zuri-zilar kolorezko trantsizio-metal hau lur arraro bezala sailkatua izan da itrioa eta lantanoideekin batera haien antzekotasunengatik. Gaur egungo eskandio gehienak Eskandinaviako mineraletan du jatorria, nahiz eta orain duela gutxi eskandio kantitate handia aurkitu den Madagaskarreko mineraletan.

## Ezaugarri/Erabilpen nagusiak

Eskandioa metal biguin bat da, eta hau airearekin kontaktuan jartzen denean eta oxidatzen denean, arrosa edo hori kolorezko geruza batek inguratzen du. Elementu hau biguina eta arina denez eta urtze-puntua hain altua duenez, espazio-ontziak egiteko material egokia da. Gainera, teorikoki, eskandioa gai izango litzateke aluminio edo magnesio aleazioak ordezkatzeko, baina, zoritxarrez, honen prezioa hain altua denez, beste materialez egindako aleazioei eskandio kantitate txikiak gehitzen zaizkie hauek indartzeko. Horrez gain, eskandioak igorritako argia eta eguzki-argia oso antzekoak dira, eta hori aprobetxatuz, intentsitate handiko lanparak eta merkurio-lurrunezko lanparak egiten dira,

## Historia

1871ean, Dmitri Mendeleiev kimikari errusiarrak bere 21 zenbaki atomikoa izango zuen elementuaren predikzioa egin zuen, gainerako elementuen ezaugarrietan eta haien arteko diferentzietan erreparatuz; ekaboro izena eman zion elementu honi. 8 urte beranduago, 1879an, Lars Fredrik Nilson kimikari Suediarrak eskandioa aurkitu zuen Uppsalan, Suedian, lur arraroei buruz ikerketak egiten ari zela.

## Kanpo estekak

* Datuak: Q713
* Multimedia: Scandium / Q713
# Eskandinaviar zuzenbide

Eskandinaviar zuzenbidea Europako iparraldeko herrialdeetako (Danimarka, Islandia, Norvegia, Suedia eta Suomi) lege-sistema da, zuzenbide kontinentaleko azpitaldea. Izendapena gaur egungo legedietarako nahi historikoetarako erabiltzen da, Eskandinaviako herri eta herrialdeetako lege-sistemen sorrerari buruzko eta haien antzekotasunei buruzko azterlanetan. Europako zuzenbide kontinentaleko iparraldeko adar ere esan izan zaio; eta zenbait historia- edo lege-testuingurutan, germaniar zuzenbidearen ataltzat hartzen da.
Europako zuzenbide kontinental mota guztiak legez, eskandinaviar zuzenbidea legeetan oinarritzen da, aurrekarietan funtsatutako anglo-amerikar zuzenbide-adarraren (common law) aldean.
XIX. mendea baino lehen, Europako herrialdeek administrazio eta legedi beregainak zeuzkaten. Hala ere, 1872an, Europako iparraldeko herrialdeek legegintza-elkarlana antolatu zuten. Horiek horrela, bereziki kontratuen eta merkataritzaren arloan zein sendiarekin, herritartasunarekin eta estradizioarekin lotutakoetan bost estatuek legedi bateratua lortu dute.

## Ikus, gainera

* Zuzenbide kontinental
* Germaniar zuzenbide

## Kanpo estekak

* Datuak: Q10602080
# Eskaner

Irudien eskanerra, informatikaren testuinguruan, irudiak (argazkiak, marrazkiak, esku-idazkiak, objektuak...) atzitu eta irudi digital modura gordetzen dituen gailua da. Eskanerrik arruntenak, gaur egun, dokumentua kristalezko leiho baten gainean kokatzen den mahaigaineko eskanerrak edo eskaner lauak dira. Eskuko eskanerrak, berriz, eskuz mugitzen dira eskaneatu nahi den elementuaren gainetik, eta hasierakoak "makila magikoak" bezalako tresna txikia baziren ere, gero eboluzionatu egin zuten eta 3D eskaner bilakatu ziren eta diseinu industrialean, ingeniaritzan, analisi eta neurketetan eta beste hainbat aplikaziotan erabiltzen hasi ziren. Dokumentua modu mekanikoan mugitzen dituzten eskanerrak formatu handiko orriak eskaneatzeko erabiltzen dira.
Eskaner modernoek karga akoplatuko gailuak (ingelesez charge-coupled device, CCD) edo ukipenezko irudi-sentsoreak (ingelesez contact image sendor, CIS) erabiltzen dituzte irudiak jasotzeko, eta danbor-eskaner zaharrek fotobiderkatzaileak darabiltzate. Eskaner birakaria danbor-eskanerren multzoko tresna berezi bat da, karga akoplatuko gailua erabiltzen duena fotobiderkatzailearen ordez, eta dokumentuak abiadura handian eskaneatzeko erabiltzen da.
Beste zentzu batean, eskanerrak izaki bizidunak eskaneatzeko ere erabiltzen dira, adibidez medikuntzan gaixotasunak ikusteko.

## Kanpo estekak

* Datuak: Q82744
* Multimedia: Imaging scanners / Q82744
# Eskandiobabingtonita

Eskandiobabingtonita silikato motako minerala da eta rhodonita taldearen kidea da.

## Ezaugarriak

Eskandiobabingtonita silikato mineralaren formula kimikoa hau da: ${\ce {Ca2(Fe^{2+},Mn)ScSi5O14(OH)}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Scandiobabingtonite: Mineral information, data and localities.» www.mindat.org (Noiz kontsultatua: 12-05-2019).
# Eskania

Eskania (suedieraz: Skåne) Suediako hegoaldeko muturrean dagoen eskualde (landskap) bat da. 2009ko erroldaren arabera 1.228.815 biztanle zituen. 1997an Malmöhus eta Kristianstad konderriek bat egiterakoan Eskaniako konderria osatu zen, eskualde historikoaren hedadura guztia hartu eta kudeatzen duena.

## Historia

Eskania Danimarkaren menpeko lurraldea izan zen 1658ko Roskildeko Itunak Suediaren esku utzi zuen arte. Hurrengo urteetan daniarrak saiatu ziren lurraldea eskuratzen baina 1710ko Helsingborgeko porrotaren ondoren saiatzeari utzi egin zion. Suediar armadak bortxakeria handia erabili zuen eskaniarren aurka eta "atzerriko lurralde" estatusa izan zuen 1720an herrialdean behin betirako barneratua gelditu zen arte.

## Hiririk garrantzitsuenak

* Malmö (280.415 biztanle, hiriburua)
* Helsingborg (97.122 bizt)
* Lund (82.800 bizt)
* Kristianstad (35.711 bizt)
* Landskrona (30.499 bizt)
* Trelleborg (28.290 bizt)

## Iruditegia

* Malmöko gaztelua.
* Malmöko Stortorget enparantza.
* Helsingborg.
* Ystad.
* Lundeko katedrala.
* Sofiero gaztelua.
* Landskronako zitadela.
* Lundeko Unibertsitatea.
* Eraztun itxurako gotorleku bikingoa (Trelleborg).
* Ivö aintzira.
* Söderåsen Parke Nazionala.
* Øresund zubia.

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Ikus gainera

* Eskaniako konderria
* Suediaren banaketa administratiboa

## Kanpo estekak

* Eskaniako webgune ofiziala (Suedieraz)
* Eskania Suediako Turismo Bulegoaren webgunean (eleanitza)
* Datuak: Q180756
* Multimedia: Skåne / Q180756
# Eskantolha

Eskantolha Zuberoako mendia da, 1511 metro ditu eta Binbaletako mendilerroan kokatuta dagoena

## Erreferentziak

* ↑ Gailurraren izena: Eskantolha (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Eskantolha (Mendikat)

## Ikus, gainera

* Euskal Herriko mendiak
* Zuberoako mendien zerrenda

## Kanpo estekak

* luberri.net webgunean
* Datuak: Q56677078
# Eskaniako konderria

Eskania Suediako hegoaldeko konderri bat da, Eskania eskualde historikoaren muga berberak ditu. 11.027 km$^2$ko azalera du eta 2011ko datuen arabera 1.251.213 biztanle zituen. Halland, Kronoberg eta Blekinge konderriekin egiten du muga. Bere hiriburua Malmö da.

## Historia

Eskaniako konderria 1997ko urtarrilaren 1ean sortu zen Malmöhus eta Kristianstad konderri zaharrek bat egin zutenean.

## Udalerriak
### Hiri handienak

* Malmö (280.415 biztanle, hiriburua)
* Helsingborg (97.122 bizt)
* Lund (82.800 bizt)
* Kristianstad (35.711 bizt)
* Landskrona (30.499 bizt)
* Trelleborg (28.290 bizt)

### Udalerri guztiak

| Bjuv udalerria Bromölla udalerria Burlöv udalerria Båstad udalerria Eslöv udalerria Helsingborg udalerria Hässleholm udalerria Höganäs udalerria Hörby udalerria Höör udalerria Klippan udalerria | Bjuv udalerria Bromölla udalerria Burlöv udalerria Båstad udalerria Eslöv udalerria Helsingborg udalerria Hässleholm udalerria Höganäs udalerria Hörby udalerria Höör udalerria Klippan udalerria | Kristianstad udalerria Kävlinge udalerria Landskrona udalerria Lomma udalerria Lund udalerria Malmö udalerria Osby udalerria Perstorp udalerria Simrishamn udalerria Sjöbo udalerria Skurup udalerria | Kristianstad udalerria Kävlinge udalerria Landskrona udalerria Lomma udalerria Lund udalerria Malmö udalerria Osby udalerria Perstorp udalerria Simrishamn udalerria Sjöbo udalerria Skurup udalerria | Staffanstorp udalerria Svalöv udalerria Svedala udalerria Tomelilla udalerria Trelleborg udalerria Vellinge udalerria Ystad udalerria Åstorp udalerria Ängelholm udalerria Örkelljunga udalerria Östra Göinge udalerria | Staffanstorp udalerria Svalöv udalerria Svedala udalerria Tomelilla udalerria Trelleborg udalerria Vellinge udalerria Ystad udalerria Åstorp udalerria Ängelholm udalerria Örkelljunga udalerria Östra Göinge udalerria |

## Ondasun nabarmenak
### Parke Nazionalak

* Dalby Söderskog Parke Nazionala
* Stenshuvud Parke Nazionala
* Söderåsen Parke Nazionala

### Iruditegia

* Malmöko gaztelua.
* Malmöko Stortorget enparantza.
* Helsingborg.
* Ystad.
* Lundeko katedrala.
* Lundeko Unibertsitatea.
* Sofiero gaztelua.
* Landskronako zitadela.
* Marsvinsholm gaztelua.
* Börringe prioratoko gaztelua.
* Hjularöd gaztelua.
* Trolleholm gaztelua.
* Moderna Museet Malmö.
* Eraztun itxurako gotorleku bikingoa (Trelleborg).
* Ales harriak.
* Kivikeko Erregearen hilobia.
* Ivö aintzira.
* Söderåsen Parke Nazionala.
* Øresund zubia.

## Ikus gainera

* Eskania

## Erreferentziak

* ↑ (Europako eskualde historiko-politiko nagusiak Euskaltzaindiaren 154. araua (1774. or.)

## Kanpo estekak

* Datuak: Q103659
* Multimedia: Skåne County / Q103659
# Fountainhead-Orchard Hills (Maryland)

Fountainhead-Orchard Hills Ameriketako Estatu Batuetako erroldak esleitutako leku bat da. Washington konderrian dago, Maryland estatuan. 6.189 biztanle ditu, 11,443739 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q754206
# Fountains abadia

Fountains abadia (ingelesez: Fountains Abbey) Ingalaterrako zistertar monasterio ohia da, Iparraldeko Yorkshire konderrian dagoena. Herrialdeko handiena, 1132an eratu zuten eta 1539an Henrike VIII.a Ingalaterrakoak monasterioen desegitea agindu arte iraun zuen.
1986an UNESCO erakundeak Gizateriaren Ondare izendatu zuen inguruko Studleyko Errege Parkearekin batera.

## Abadeak

Fountainsko abadeak :
| Izena | Agintaldia | Izena | Agintaldia | Izena | Agintaldia | Izena | Agintaldia |
| Richard | 1132–39 | John Hesslekoa | 1211–20 | Henry Otley | 1289?–90 | John Ripon | 1416–34 |
| Richard (II) | 1139–43 | John Kentekoa | 1220–47 | Robert Thornton | c.1289–90 | Thomas Paslew | 1434–43 |
| Henry Murdac | 1144–47 | Stephen Eastongoa | 1247–52 | Robert Bishopton | c.1290/1-1311 | John Martin | 1442 |
| Maurice | 1147–48 | William Allertongoa | 1252–58 | William Rigton | 1311–16 | John Greenwell | 1442–71 |
| Thorold | 1148–50 | Adam | 1258–59 | Walter Coxwold | 1316–36 | Thomas Swinton | 1471–78 |
| Richard (III) | 1150–70 | Alexander | 1259–65 | Robert Copgrove | 1336–46 | John Darnton | 1479–95 |
| Robert Pipewellgoa | 1170–80 | Reginald | 1267 | Robert Monkton | 1346–69 | Marmaduke Huby | 1495–1526 |
| William Newminsterrekoa | 1180–90 | Peter Ayling | 1275–79 | William Gower | 1369–84 | William Thirsk | 1526–36 |
| Ralph Haget | 1190–1203 | Nicholas | 1279 | Robert Burley | 1383–1410 | Marmaduke Bradley | 1536–39 |
| John Yorkekoa | 1203–11 | Adam Ravensworth | 1280–84 | Roger Frank | 1410 | |

## Erreferentziak

* ↑ Britannia Resources: Abbots of Fountains. .
* ↑ Smith, David M. (2006). The Heads of Religious Houses: England and Wales, II. 1216-1377. Cambridge University Press, 280 or. ISBN 0-521-02848-5..

## Kanpo estekak

* Datuak: Q540237
* Multimedia: Fountains Abbey / Q540237
# Fountainbleau (Florida)

Fountainbleau Ameriketako Estatu Batuetako erroldak esleitutako leku bat da. Miami-Dade konderrian dago, Florida estatuan. 59.870 biztanle ditu, 10,546308 kilometro koadroko azaleran banatuta.

## Ikus, gainera

* Miami-Dade konderria

## Kanpo estekak

* Datuak: Q514636
# Fountainstown

Fountainstown (irlanderaz Baile Mhóntáin), historikoki Ballymontane, Irlandako hego-mendebaldeko Cork konderriaren hegoaldean dagoen kostaldeko udalerria da. Cork hiritik 23 km hegoaldera dago. Bertan, Ringabella badia eta Roche's Point lurmuturreko ikuspegi bikainak daude.

## Kanpo estekak

* Datuak: Q4481540
* Multimedia: Fountainstown / Q4481540
# Fountainbridge

Fountainbridge, Eskoziako gaeleraz: Drochaid an Fhuarain, Eskoziako Edinburgh hiriburuaren mendebaldean dagoen auzo bat da, erdigunetik hurbil.

## Auzotar ezagunak

* Sean Connery (1930-2020), aktorea.

## Kanpo estekak

* Datuak: Q5474828
# Galder Perez

Galder Perez Gonzalez (Bilbo, 1975eko maiatzaren 27a -) bizkaitar aktore eta antzerkigilea da. 1993an Gilkitxaro antzerki konpainia sortu zuen, non oraindik aktore eta egile bezala parte hartzen duen. Arte Dramatikoko ikasketak egin zituen Artebin, Bilbon. Ondoren, Ramon Barea eta Itziar Lazkanorekin formakuntza jarraitu zuen. Ia hogei urtez aritu da Radio Euskadin lanean eta lankidetzan. Gainera, ETBn gidoilari gisa lan egin du hainbat saiotan.

## Erreferentziak

* ↑ bira.eus
* Datuak: Q96653641
# Galdio

Galdio (ofizialki espainieraz Galdeano) Allingo kontzejua da. 2007ko urtarrilaren 1eko erroldaren arabera, herriak 68 biztanle ditu.

## Geografia

Lokiz mendilerroaren azpian dago, 546 metroko altueran. Bere gainean mendilerro osoari izena ematen dion tontorra dago, San Cosme eta San Damian baseliza txikiaren ondoan.

## Demografia eta biztanleria

Galdioko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 63 | 63 | 65 | 65 | 69 | 71 | 70 | 68 |

## Erreferentziak

* ↑ Euskaltzaindiaren izendegia.

## Ikus, gainera

* Allin

## Kanpo estekak

* Datuak: Q3094556
* Multimedia: Galdeano / Q3094556
# Galdera erretoriko

Erretorikan, galdera erretorikoa edo erotema, figura literarioen barruan, dialogoen figurenetako bat da. Erantzunik espero gabe formulatzen den galdera da, ikuspuntua indartzeko helburuarekin, hizketakidea ados dagoela ulertuz. Edo erantzuna jakintzat emanez.
Entzule edo irakurle guztiak mezuaren igorlearekin bat datozela irudikatzea izaten da helburua.
Figura erretorikoak sailkatzerakoan bi mota hauek aipatu ohi dira: quaestio bakarrik bai ala ez erantzunak onartzen dituen galdera erretorikoak, eta quaesitum, erantzun korapilatsuago bat eskatzen bada.
Adibidea:
"Quousque tandem abutere, Catilina, patientia nostra?"

## Kanpo estekak

* Datuak: Q316694
# Galderen geografia

Galderen geografia Felipe Juaristik idatzitako poesia-bilduma bat da, 1997. urtean Alberdania argitaletxeak plazaratua.
Lanak 1998an Euskadi Literatura Saria, euskarazko literatura modalitatean, irabazi zuen. Barne mina eta mundu ezagunaren mindura zertan diren jakin nahian abiatu da Felipe Juaristi liburu honetan. Galderak direla medio, ziurtasunetik ihesi; ziurtasuna, garai honetan, gezurraren eta fanatismoaren beste adiera bat besterik ez baita.

## Erreferentziak

* ↑ Liburuaren fitxa, Alberdania argitaletxearen webgunean.

## Kanpo estekak

* Datuak: Q20492578
# Galdetegi

Inkesta batean, azterketa batean, ikerketa batean, galdera-sorta, galdeketa, itaunketa, itaun-sorta edo galdetegia ahoz edo idatziz eskatuko diren galdera-erantzunen bildumak dira. Galdetegiak galdera-erantzunen bilketa eta tratamenduaz ere aritzen dira, besteak beste.

## Galdera sorta bat osatzeko gomendio batzuk

* Galderak erantzun behar dituen pertsona kontuan hartuz idatzi behar dira galderak, ahalik eta modu laburrenean, galderen ulermena erraztearren.
* Zer galdetzen den argi eta garbi utzi behar da.
* Galdera errazak hasieran kokatu behar dira eta zailak bukaeran.
* Gaitzespenagatik erantzun eza ekar dezaketen galderak begirunez egin eta bukaeran kokatu behar dira.
* Inkestatuaren iritzia eragin edo aldarazi dezaketen esapideak baztertu behar dira.
* Inkestan zehar, emandako erantzunei buruz oroimen ahalegin handia behar duten galderak ekidin behar dira.
* Behin betiko galde sorta inkestan onartu aurretik, komeni da behin behineko galde sorta batekin saiakuntza egitea, bertan izan daitezkeen akatsak, hutsuneak edo egin daitezkeen hobekuntzak antzematearren.

## Galdera motak

* Galdera irekiak: inkestatuak nahi duena eta nahi duen eran erantzun dezake galdera irekietan. Informazio aberatsagoa eskuratzen da galdera hauen bitartez, baina informazio hau antolatzea eta aztertzea zailagoa izaten da.
* Galdera itxiak: aukera multzo mugatu eta jakina duten galderak dira galdera itxiak. Ematen duten informazioa murritzagoa, baina galdera hauekin informazioaren tratamendua erraztu egiten da.
* Galdera erdi itxiak edo erdi irekiak: galdera hauetan aukera multzoa mugagabea izan daiteke, baina erantzuteko era ezarrita dago aldez aurretik.
* Bateriazko galderak: inkestatuak emandako erantzunen arabera planteatutako ondorengo galderak dira bateriazko galderak.
* Harrera galderak: inkestatuaren konfiantza eta lasaitasuna lortzea da harrera galderen helburua. Hasieran kokatzen dira eta eskuarki emandako erantzunak ez dira ikerketan kontuan hartzekoak.

## Kanpo estekak

* Datuak: Q747810
* Multimedia: Questionnaires / Q747810
# Galdera-marka

Galdera-marka galdera adierazten duen perpaus baten amaieran doan ? ikurra da.
Zenbait hizkuntzatan, gaztelaniaz eta galizieraz adibidez, perpausaren hasieran ere adierazten da, ¿ alderantzizko galdera-markaz.

## Jatorria

Galdera-marka latinezko quaestiō (QVAESTIO) hitzetik dator, bere garaian Qo gisa laburbiltzen zena. Denborarekin, Q letra o-aren gainean idazten hasi zen eta hortik bide dator egungo ikurra; hala ere, beste hipotesi baten arabera, ahoskera identifikatzeko ezartzen zen irudi ondulatu batetik dator.

## Kanpo estekak

* Datuak: Q11169
* Multimedia: Question marks / Q11169